
บทที่ 3
แผนงานในการป้องกันและบรรเทาสาธารณภัย


ในการป้องกันและบรรเทาสาธารณภัยของจังหวัดศรีสะเกษ จะดำเนินการอย่างครบวงจรวัฏจักรของสาธารณภัยในแนวทางการปฏิบัติการในเชิงรุก (Proactive Approch) ซึ่งจะเป็นการป้องกันและลดผลกระทบ การเตรียมความพร้อม การจัดการในภาวะฉุกเฉิน และการฟื้นฟูบูรณะ โดยมีแนวทางและกิจกรรมที่สำคัญให้สอดรับกับพระราชบัญญัติระเบียบบริหารราชการแผ่นดิน พ.ศ.2550 แผนปฏิบัติราชการ 4 ปี พระราชบัญญัติงบประมาณ และระเบียบว่าด้วยการบริหารงบประมาณ พ.ศ.2548 โดยแผนงานในการป้องกันและบรรเทาสาธารณภัยเป็นแผนงานระยะ 5 ปี มีการแบ่งกระบวนการออกเป็น 3 ระยะของการจัดการสาธารณภัย ดังนี้

3.1 
ระยะก่อนเกิดสาธารณภัย


3.1.1
มาตรการการป้องกันและลดผลกระทบ  เป็นการปรับระบบการบริหารจัดการสาธารณภัยให้มีขีดความสามารถในการเตรียมการเผชิญสาธารณภัยต่างๆ ไว้ล่วงหน้าก่อนเกิดภัยเป็นการลดความรุนแรงและลดความสูญเสียจากสาธารณภัยที่มีต่อประชาชนในพื้นที่ให้มีความเสี่ยงให้มีน้อยที่สุด ได้แก่



(1)  การป้องกันสาธารณภัยโดยใช้มาตรการด้านโครงสร้าง
 


(2)
การจัดการระบบข้อมูลสารสนเทศด้านการบริหารจัดการสาธารณภัย เพื่อจัดทำฐานข้อมูล ด้านสาธารณภัยตลอดจนฐานข้อมูลวัสดุ อุปกรณ์ ในการป้องกันและบรรเทาสาธารณภัยให้สมบูรณ์ ทันสมัย สามารถเชื่อมต่อระบบข้อมูลได้ระหว่างหน่วยงานที่เกี่ยวข้อง ตั้งแต่ระดับจังหวัดถึงระดับท้องถิ่น 
 
3.1.2 
มาตรการในการเตรียมความพร้อม  เป็นการสร้างระบบการเตรียมความพร้อมและแนวทางปฏิบัติในการรับมือกับสาธารณภัยที่จะเกิดขึ้น เพื่อลดภาระในการให้ความช่วยเหลือของภาครัฐเมื่อเกิดสาธารณภัย ได้แก่
 


(1)
การจัดทำแผนการป้องกันและบรรเทาสาธารณภัยทุกระดับ ตั้งแต่ระดับจังหวัด /ระดับอำเภอ /ระดับท้องถิ่นถึงระดับชุมชน
 


(2)
การพัฒนาระบบการพยากรณ์และการแจ้งเตือนภัย ตั้งแต่ระดับจังหวัด /ระดับอำเภอ /ระดับท้องถิ่นถึงระดับชุมชน
 


(3)
การพัฒนาศักยภาพของระบบสื่อสาร
 


(4)
การฝึกซ้อมแผนการป้องกันและบรรเทาสาธารณภัยทุกระดับ ตั้งแต่ระดับจังหวัด /ระดับอำเภอ /ระดับท้องถิ่นถึงระดับชุมชน
 


(5)
การเตรียมปัจจัยสี่เพื่อช่วยเหลือผู้ประสบภัย
 


(6)
การเตรียมสนับสนุนด้านวัสดุ อุปกรณ์ เครื่องมือเครื่องใช้ ยานพาหนะ และด้านพลังงาน เพื่อการป้องกันและบรรเทาสาธารณภัย 
 


(7)
การเตรียมบุคลากรเพื่อการป้องกันและบรรเทาสาธารณภัย
 


(8)
การเสริมสร้างความพร้อมของท้องถิ่นในการป้องกันและบรรเทาสาธารณภัย
3.2 
ระยะระหว่างเกิดสาธารณภัย


มาตรการการจัดการในภาวะฉุกเฉิน  เป็นการเตรียมการที่จำเป็นให้สามารถเผชิญและจัดการสาธารณภัยที่เกิดขึ้นได้อย่างมีประสิทธิภาพ รวดเร็ว และเพื่อให้การปฏิบัติการในภาวะฉุกเฉินเป็นไปอย่างมีระบบ ชัดเจน ไม่สับสน และลดความสูญเสียจากสาธารณภัยให้มีน้อยที่สุด ได้แก่
 
(1)
การจัดตั้งศูนย์อำนวยการเฉพาะกิจระดับจังหวัด
 
(2)
การเชื่อมโยงระบบติดต่อสื่อสารระหว่างหน่วยงานให้ใช้งานได้ขณะเกิดภัย
 
(3)
การสนธิกำลังเข้าช่วยเหลือและควบคุมสถานการณ์ โดยเน้นการปฏิบัติการค้นหาและช่วยชีวิต  และการจัดตั้งศูนย์ข้อมูลผู้ประสบภัย รวมทั้งการซ่อมแซมฉุกเฉิน
 
(4)
การรักษาพยาบาลผู้ประสบภัย โดยการจัดระบบการแพทย์และการสาธารณสุขฉุกเฉินอย่างมีประสิทธิภาพ
 
(5)
การจัดการศพ โดยการจัดเตรียมสถานที่และอุปกรณ์เก็บรักษาศพ และการตรวจพิสูจน์เอกลักษณ์บุคคล 

(6) การประชาสัมพันธ์ โดยการจัดตั้งศูนย์ประชาสัมพันธ์  และจัดทำข่าวสถานการณ์ภัยพิบัติที่ถูกต้อง เผยแพร่ให้สาธารณชนทราบทุกระยะ เพื่อลดความตื่นตระหนก


3.3 
ระยะหลังจากเกิดสาธารณภัย

 มาตรการในการจัดการหลังเกิดภัย เพื่อบรรเทาทุกข์ขั้นต้นแก่ผู้ประสบภัยโดยเร็ว ต่อเนื่อง และมีประสิทธิภาพ รวมทั้งให้การสงเคราะห์ช่วยเหลือผู้ประสบภัย และฟื้นฟูบูรณะพื้นที่ประสบภัยให้กลับสู่สภาพปกติโดยเร็ว ได้แก่
 
(1)
การให้ความช่วยเหลือและสงเคราะห์ผู้ประสบภัย

(2)
การฟื้นฟูสภาพจิตใจผู้ประสบภัย
 
(3)
การฟื้นฟูด้านปศุสัตว์

(4)
การบูรณะสิ่งสาธารณูปโภคและสาธารณูปการที่เสียหาย
 
(5)
การฟื้นฟูโครงสร้างพื้นฐานที่เสียหาย
 
(6)
การจัดการสภาพแวดล้อมในพื้นที่ประสบภัย
 
(7)
การรายงานและติดตามประเมินผล โดยการจัดทำรายงานความเสียหายจากสาธารณภัย และติดตามประเมินผลการสงเคราะห์ผู้ประสบภัยและการฟื้นฟูบูรณะพื้นที่ประสบภัย
 
สำหรับรายละเอียดโครงการกิจกรรมงบประมาณและผู้รับผิดชอบ ปรากฏตามภาคผนวก 1-4
________________________ 

































































































































































































































